《宿兰山驿寄挽宋小坡给谏》
清代·费锡章

挥手征途涕泪新，那堪重话去来因。名高大谏偏无禄，寿甫中来况有亲。

往事烟云真若梦，异时桃李可成春。清泉一勺君知否，同是西台被劾人。

作者简介：（?—1817）清浙江归安人，字焕槎，又字西墉。乾隆四十九来举人。嘉庆间官至顺天府尹。尝奉使琉球册封。因坐事降级留任。博学工文，有经世志。有《续琉球国志略》、《治平要略》、《赐砚斋集》等。